pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เฉลิมชัย บุกจีน!! เร่งเจรจาตอกย้ำความมั่นใจ
วันจันทร์ที่ 18 พฤศจิกายน 2562
เฉลิมชัย บุกจีน!! เร่งเจรจาตอกย้ําความมั่นใจ
เฉลิมชัย บุกจีน!! เร่งเจรจาตอกย้ําความมั่นใจบริษัทจีนที่นําเข้ายางพาราจากไทย
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับผู้บริหารบ.ชิโนเคม กรุ๊ป ณ นครเซี่ยงไฮ้ สาธารณรัฐประชาชนจีน เพื่อสร้างความเชื่อมั่นกับฝ่ายจีน ว่า รัฐบาลไทยมีนโยบายในการพัฒนาคุณภาพสินค้าเกษตรทุกชนิด โดยเฉพาะยางพารา ซึ่งประเทศไทยพร้อมที่จะให้การสนับสนุนและมีมาตรการต่าง ๆ ที่จะอํานวยความสะดวกให้ต่างชาติเข้ามาลงทุนในประเทศไทย โดยเฉพาะการลงทุนในเรื่องยางพารา ซึ่งล่าสุด บ. Sino - Chem International มีแผนเข้ามาลงทุนธุรกิจยางพาราในจังหวัดระยอง
ทั้งนี้ กระทรวงเกษตรและสหกรณ์ในนามของรัฐบาลไทย มีความจริงใจในการให้การสนับสนุน ดูแล และพัฒนาคุณภาพสินค้าเกษตรโดยเฉพาะยางพารา และมั่นใจว่าการหารือในวันนี้ จะเป็นนิมิตหมายอันดีของความร่วมมือในการลงทุนซื้อยางพาราของไทยที่จะเพิ่มมากขึ้นในอนาคตอันใกล้อย่างแน่นอน อย่างไรก็ตาม ไทยและจีนพร้อมลดปัญหาและอุปสรรคในการซื้อขายยางพาราระหว่างกัน โดยคาดว่าทั้งสองฝ่ายจะทบทวนหลักการและเงื่อนไขของสัญญาใหม่ เพื่อให้การส่งมอบเกิดขึ้นในไตรมาสแรกของปีหน้านี้
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเปิดด่านทั่วประเทศเว้นภาษีนำเข้าเวชภัณฑ์ 66 รายการ ลดขั้นตอนพิธีศุลกากรช่วยเหลือคนไทย ป้องกันภัยโควิด-19 [กระทรวงการคลัง]
วันศุกร์ที่ 10 เมษายน 2563
รัฐบาลเปิดด่านทั่วประเทศเว้นภาษีนําเข้าเวชภัณฑ์ 66 รายการ ลดขั้นตอนพิธีศุลกากรช่วยเหลือคนไทย ป้องกันภัยโควิด-19 [กระทรวงการคลัง]
“ก.คลัง” เตรียมออกประกาศกระทรวงการคลังยกเว้นภาษีนําเข้าสินค้าเวชภัณฑ์และอุปกรณ์ทางการแพทย์ 66 รายการ มอบด่านศุลกากรทั้งทางบก น้ํา อากาศ ทั่วประเทศเพิ่มความคล่องตัวในขั้นตอนการทํางาน มีผลบังคับใช้แล้ว
“ก.คลัง” เตรียมออกประกาศกระทรวงการคลังยกเว้นภาษีนําเข้าสินค้าเวชภัณฑ์และอุปกรณ์ทางการแพทย์ 66 รายการ มอบด่านศุลกากรทั้งทางบก น้ํา อากาศ ทั่วประเทศเพิ่มความคล่องตัวในขั้นตอนการทํางาน มีผลบังคับใช้แล้ว เร่งช่วยเหลือระบบสาธารณสุขของไทยในการรักษาและป้องกันโควิด -19
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังได้เตรียมออกประกาศกระทรวงการคลังว่าด้วยการยกเว้นอากรศุลกากรสําหรับของที่นําเข้ามาเพื่อใช้รักษาวินิจฉัย หรือป้องกันการติดเชื้อไวรัสโคโรนา 2019 (Covid 19) ตามมติคณะรัฐมนตรี ในการนําเข้าเวชภัณฑ์และอุปกรณ์ทางการแพทย์ รวมทั้งสิ้น 66 รายการ เพื่อนํามาใช้ในกระบวนการรักษาผู้ป่วยในสถานพยาบาลต่างๆทั่วประเทศ ให้เพียงพอ โดยมอบหมายให้กรมศุลกากรออกประกาศกระทรวงการคลังลดอัตราอากรและยกเว้นอากรศุลกากร ตามมาตร 12 ในพระราชกําหนดพิกัดอัตราศุลกากร พ.ศ.2530 ซึ่งเริ่มมีผลบังคับใช้ตั้งแต่วันที่ 26 มีนาคม เป็นต้นไปจนถึงสิ้นเดือน กันยายน 2563
ทั้งนี้ เวชภัณฑ์และอุปกรณ์ทางการแพทย์ที่ได้รับการยกเว้นการจัดเก็บภาษีในการนําเข้าสินค้า ประกอบด้วย กลุ่มยาสําเร็จรูป จํานวน 18 รายการ อาทิ ยาฟาวิพิราเวีย ยาฉีดปราศจากเชื้อชนิดต่างๆ กลุ่มเภสัชเคมีภัณฑ์ จํานวน 8 รายการ อาทิ ยาpremix สูตรผสม (Lopinavir+ritonavir) กลุ่มเครื่องมือแพทย์ จํานวน 36 รายการ อาทิ น้ํายาตรวจวินิจฉัยโควิด-19 หน้ากากชนิด N 95 หรือสูงกว่า และเสื้อกาวน์ผ่าตัด แว่นตานิรภัย ชุดเครื่องช่วยหายใจชนิดต่างๆ PAPR หน้ากากที่ทําให้อากาศสะอาดชนิดที่มีพลังงานและช่วยเป่าอากาศเข้าในหน้ากาก และกลุ่มรายการวัตถุอันตราย ประเภทผลิตภัณฑ์ทําความสะอาดฆ่าเชื้อโรค จํานวน 4 รายการ อาทิ Sodium Hypochlorite ไม่ต่ํากว่า 0.5% และHydrogen peroxide ไม่ต่ํากว่า 0.5%
อย่างไรก็ตามยังได้มอบหมายให้กรมศุลกากร เร่งดําเนินการเป็นให้ไปตามระเบียบของประกาศดังกล่าวในการยกเว้นอากรนําเข้าสินค้าสําหรับประเภทสินค้าที่ประกาศทั้งหมด เพื่อให้การปฏิบัติงานในด่านศุลกากรทั่วประเทศที่มีอยู่ทั้งทางเรือ ทางบกและทางอากาศ สามารถดําเนินการได้ทันที เพื่อให้เกิดความคล่องตัวในการนําเข้าสินค้าเวชภัณฑ์เพื่อนํามาใช้ในการป้องกันและการรักษาการแพร่ระบาดเชื้อไวรัส ทั้งนี้เพื่อความปลอดภัยของภาคประชาชน และเป็นประโยชน์ต่อระบบเศรษฐกิจของประเทศ
กรมศุลกากร
โทร. 02 667 6000, 02 667 7000, Call Center 1164
รัฐบาลไทย-ข่าวทำเนียบรัฐบาล-“ไอแบงก์” แจ้งปิดปรับปรุงระบบชั่วคราว 21 – 23 ส.ค. 63 เพื่อพัฒนาระบบและเพิ่มประสิทธิภาพในการให้บริการ
วันพฤหัสบดีที่ 13 สิงหาคม 2563
“ไอแบงก์” แจ้งปิดปรับปรุงระบบชั่วคราว 21 – 23 ส.ค. 63 เพื่อพัฒนาระบบและเพิ่มประสิทธิภาพในการให้บริการ
ตามที่ไอแบงก์จะดําเนินการปิดปรับปรุงระบบชั่วคราว เพื่อพัฒนาระบบและเพิ่มประสิทธิภาพในการให้บริการลูกค้ามากยิ่งขึ้น
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า ตามที่ไอแบงก์ จะดําเนินการปิดปรับปรุงระบบชั่วคราว เพื่อพัฒนาระบบและเพิ่มประสิทธิภาพในการให้บริการลูกค้ามากยิ่งขึ้น
ไอแบงก์ จึงขอแจ้งช่องทางและบริการที่ไม่สามารถใช้งานชั่วคราว ตั้งแต่วันศุกร์ที่ 21 สิงหาคม 2563 เวลา 23.00 น.ถึงวันอาทิตย์ที่ 23 สิงหาคม 2563 เวลา 23.59 น. ซึ่งจะทําให้บัตร ATM ของไอแบงก์ไม่สามารถใช้บริการที่เครื่อง ATM ของไอแบงก์และต่างธนาคารได้ พร้อมทั้งบัตร ATM ของธนาคารอื่น ไม่สามารถใช้บริการที่เครื่อง ATM ของไอแบงก์ได้ และการโอนเงินมายังบัญชีไอแบงก์ ไม่สามารถทํารายการผ่านทุกช่องทางได้ รวมถึงสาขาของไอแบงก์ ปิดทุกสาขา โดยจะกลับมาเปิดให้บริการปกติในวันจันทร์ที่ 24 สิงหาคม 2563 ขอความกรุณาลูกค้าวางแผนการทําธุรกรรม และเตรียมเงินเพื่อใช้จ่ายในช่วงวันเวลาดังกล่าว ธนาคารขออภัยเป็นอย่างสูงในความไม่สะดวก และสามารถสอบถามรายละเอียดเพิ่มเติม โทร.1302 ในเวลาทําการ (08.30 – 18.00 น.)
รัฐบาลไทย-ข่าวทำเนียบรัฐบาล- รองนายกรัฐมนตรีและรัฐมนตรีว่ากระทรวงยุติธรรม ให้การต้อนรับ รัฐมนตรีว่าการกระทรวงยุติธรรมและการปฏิรูปเรือนจำ สาธารณรัฐสังคมนิยมประชาธิปไตยศรีลังกา
วันศุกร์ที่ 24 สิงหาคม 2561
รองนายกรัฐมนตรีและรัฐมนตรีว่ากระทรวงยุติธรรม ให้การต้อนรับ รัฐมนตรีว่าการกระทรวงยุติธรรมและการปฏิรูปเรือนจํา สาธารณรัฐสังคมนิยมประชาธิปไตยศรีลังกา
รองนายกรัฐมนตรีและรัฐมนตรีว่ากระทรวงยุติธรรม ให้การต้อนรับรัฐมนตรีว่าการกระทรวงยุติธรรมและการปฏิรูปเรือนจํา สาธารณรัฐสังคมนิยมประชาธิปไตยศรีลังกา
ในวันพฤหัสบดีที่ ๒๓ สิงหาคม ๒๕๖๑ เวลา ๑๑.๑๕ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ นางตะละตา อะทิคูลาลา รัฐมนตรีว่าการกระทรวงยุติธรรมและการปฏิรูปเรือนจํา
สาธารณรัฐสังคมนิยมประชาธิปไตยศรีลังกา พร้อมคณะ
ในโอกาสเข้าเยี่ยมคารวะและหารือแลกเปลี่ยนข้อมูล
ในประเด็นที่เกี่ยวข้องกับกระบวนการยุติธรรมของประเทศไทย
และสาธารณรัฐสังคมนิยมประชาธิปไตยศรีลังกา
อาทิ เรื่องปริมาณผู้ต้องขังในเรือนจําและทัณฑสถาน
การพัฒนาพฤตินิสัยผู้ต้องขัง ความล่าช้าในกระบวนการยุติธรรม รวมทั้งการป้องกันอาชญากรรม
อันจะเป็นการส่งเสริมความร่วมมือด้านกระบวนการยุติธรรม
ระหว่างทั้งสองประเทศให้มีในระดับสากลต่อไป
จากนั้นกระทรวงยุติธรรมเป็นเจ้าภาพเลี้ยงอาหารกลางวันเพื่อเป็นเกียรติแก่
นางตะละตา อะทิคูลาลา รัฐมนตรีว่าการกระทรวงยุติธรรมและการปฏิรูปเรือนจํา
สาธารณรัฐสังคมนิยมประชาธิปไตยศรีลังกาและคณะ
ณ ครัวชวนชม​ พร้อมทั้งนําคณะเดินทางไปศึกษาดูงานและฟังบรรยายเกี่ยวกับการบริหารงานราชทัณฑ์
ณ ทัณฑสถานหญิงกลาง กรมราชทัณฑ์
รัฐบาลไทย-ข่าวทำเนียบรัฐบาล-โฆษก สธ.เผยพร้อมดูแลด้านการรักษาพยาบาลผู้ป่วยจากเหตุระเบิดราชประสงค์ต่อเนื่องทุกราย ​
วันเสาร์ที่ 18 มีนาคม 2560
โฆษก สธ.เผยพร้อมดูแลด้านการรักษาพยาบาลผู้ป่วยจากเหตุระเบิดราชประสงค์ต่อเนื่องทุกราย ​
โฆษกกระทรวงสาธารณสุข เผยพร้อมดูแลด้านการรักษาพยาบาล ผู้ป่วยจากเหตุระเบิดที่ราชประสงค์ ทุกราย โดยสามารถเข้ารับการรักษาพยาบาลต่อเนื่องได้ตามสิทธิการรักษา ส่วนเงินเยียวยาไม่สามารถดําเนินการได้เนื่องจากไม่มีระเบียบรองรับ
นายแพทย์เกียรติภูมิ วงศ์รจิตโฆษกกระทรวงสาธารณสุข และรองปลัดกระทรวงสาธารณสุข ให้สัมภาษณ์กรณีผู้ป่วยจากเหตุการณ์ระเบิดที่ราชประสงค์เมื่อ17สิงหาคม 2558 ได้ส่งหนังสือร้องทุกข์ขอความเป็นธรรมต่อนายกรัฐมนตรี เพื่อขอให้หน่วยงานที่เกี่ยวข้องช่วยเหลือเยียวยาค่ารักษาพยาบาลเพิ่มเติม และกรมคุ้มครองและเสรีภาพ กระทรวงยุติธรรมได้ประสานส่งเรื่องมาให้กระทรวงสาธารณสุขพิจารณาดําเนินการนั้น กระทรวงสาธารณสุขขอชี้แจงว่า หน้าที่หลักของกระทรวงสาธารณสุขคือการช่วยเหลือด้านการรักษาพยาบาล ซึ่งพร้อมให้การดูแลผู้บาดเจ็บทุกราย โดยเป็นไปตามสิทธิด้านหลักประกันสุขภาพของผู้ป่วย และการรักษาต่อเนื่องนั้นผู้ป่วยสามารถใช้ตามสิทธิที่มีอยู่ได้ทันที
ส่วนกรณี การการร้องขอค่าชดเชยด้านการรักษาพยาบาลนั้น กลุ่มกฎหมาย กระทรวงสาธารณสุข ได้ดําเนินการพิจารณาแล้วพบว่า ตามระเบียบและกฎหมายทางกระทรวงสาธารณสุขไม่สามารถจ่ายค่าชดเชยด้านค่ารักษารักษาพยาบาลได้
"สรุปการดําเนินการช่วยเหลือด้านการรักษาพยาบาลสําหรับผู้ป่วยคนไทยจากเหตุการณ์ระเบิดที่แยกราชประสงค์ ปี 2558 ผู้ป่วยได้รับการรักษาจากโรงพยาบาลของรัฐและเอกชน โดยทางโรงพยาบาลจะเรียกเก็บค่ารักษาโดยตรงกับกองทุนหรือหน่วยงานตามสิทธิที่ผู้ป่วยมี หากมีค่าใช้จ่ายส่วนเกินสิทธิที่มีอยู่ รัฐบาลได้อนุมัติงบประมาณ 50 ล้านบาทมาจ่ายในส่วนนี้ โดยจ่ายตรงให้ทางโรงพยาบาล ในกรณีหากมีความจําเป็นต้องได้รับการรักษาพยาบาลเพิ่มเติม ผู้ป่วยจะได้รับการดูแลโดยใช้สิทธิรักษาพยาบาลของตนเองได้ ส่วนค่า ใช้จ่ายอื่นๆ เช่นเงินเยียวยา นั้นหน่วยงานอื่นที่ไม่ใช่กระทรวงสาธารณสุขเป็นผู้รับผิดชอบ"นายแพทย์เกียรติภูมิกล่าว
รัฐบาลไทย-ข่าวทำเนียบรัฐบาล-ปลัด พม. เข้าร่วมการประชุมเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียน ครั้งที่ 23 ณ เมืองตาไกไต สาธารณรัฐฟิลิปปินส์
วันจันทร์ที่ 11 กันยายน 2560
ปลัด พม. เข้าร่วมการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 23 ณ เมืองตาไกไต สาธารณรัฐฟิลิปปินส์
ปลัด พม. เข้าร่วมการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 23 ณ เมืองตาไกไต สาธารณรัฐฟิลิปปินส์ เพื่อเป้าหมายการพัฒนาไปสู่สังคมที่ไม่ทอดทิ้งใครไว้ข้างหลัง (Leaving No One Behind)
วันนี้ (11 ก.ย.60) นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วย นางสาวอุษณี กังวารจิตต์ ผู้ตรวจราชการกระทรวง และคณะผู้แทนไทย เดินทางเข้าร่วมประชุมเจ้าหน้าที่อาวุโสประชาคมอาเซียนด้านสังคมและวัฒนธรรม ครั้งที่ 23 ณ เมืองตาไกไต สาธารณรัฐฟิลิปปินส์
นายไมตรีเปิดเผยว่า การประชุมฯในครั้งนี้ มีวัตถุประสงค์เพื่อพิจารณาเอกสารสําคัญของอาเซียน ที่จะเสนอต่อที่ประชุมคณะมนตรีประชาคมสังคมและวัฒนธรรมอาเซียน ครั้งที่ 18 ที่จะจัดขึ้นระหว่างวันที่ 13-14 กันยายน 2560 อาทิ เรื่องการส่งเสริมและคุ้มครองสิทธิแรงงานต่างด้าว การส่งเสริมวัฒนธรรมแห่งการป้องกัน การยุติภาวะทุพโภชนาการ การส่งเสริมสตรี การพัฒนาเยาวชน การจัดการกับการเปลี่ยนแปลงสภาพทางภูมิอากาศ การจัดการสารเคมีและขยะที่เป็นพิษ และการจัดการเรื่องอนามัยในยามเกิดภัยพิบัติ เป็นต้น โดยเป็นภารกิจที่เกี่ยวข้องกับ กระทรวงการพัฒนาสังคมและความมั่นคงของมนุษย์ กระทรวงแรงงาน กระทรวงสาธารณสุข และกระทรวงทรัพยากรธรรมชาติและสิ่งแวดล้อม ก่อนที่จะเสนอให้ผู้นําอาเซียนลงนามรับรองและรับทราบในการประชุมสุดยอดผู้นําอาเซียนครั้งที่ 31 ซึ่งมีกําหนดจัดขึ้นระหว่างวันที่ 10 -14 พฤศจิกายน 2560 ณ เมืองปัมปังกา สาธารณรัฐฟิลิปปินส์ ต่อไป
นายไมตรีกล่าวต่อไปว่า การจัดทําเอกสารสําคัญเหล่านี้ เป็นหลักประกันว่าอาเซียนคํานึงถึงเรื่อง "คน สังคม และสิ่งแวดล้อม” ควบคู่ไปกับการพัฒนาทางด้านเศรษฐกิจและความมั่นคง เพื่อให้เกิดความมั่นคง มั่งคั่ง และยั่งยืน นอกจากนี้ เนื่องในโอกาสที่ปี 2560 หรือ 2017 เป็นวาระครบรอบ 50 ปีของก่อตั้งอาเซียน สาธารณรัฐฟิลิปปินส์ ในฐานะประธานอาเซียน ได้กําหนดหัวข้อสําคัญของการประชุม คือ "PARTNERING FOR CHANGE, ENGAGING THE WORLD หรือ หุ้นส่วนเพื่อการเปลี่ยนแปลง และการมีส่วนร่วมกับโลก” และให้การต้อนรับผู้เข้าร่วมการประชุมจากประเทศสมาชิกอาเซียนอย่างอบอุ่น โดยการเป็นเจ้าภาพที่ดี และจัดการประชุมในเมืองท่องเที่ยว ที่สําคัญของประเทศ เช่น อิโลอิโล ตาไกไต และปัมปังกา เป็นต้น
นายไมตรีกล่าวเพิ่มเติมว่า สําหรับการดําเนินการภายในประเทศ กระทรวงการพัฒนาสังคมและความมั่นคงของมนุษย์ ได้ร่วมกับหน่วยงานภาคีต่างๆที่เกี่ยวข้องในการขับเคลื่อนการดําเนินการ ภายใต้วิสัยทัศน์และแผนงานประชาคมสังคมและวัฒนธรรมอาเซียน พ.ศ.2568 และแผนงานของสาขาต่าง ๆ ให้เป็นรูปธรรม เพื่อให้สอดคล้อง กับยุทธศาสตร์ของประเทศ นโยบายรัฐบาล ยุทธศาสตร์ของหน่วยงานที่เกี่ยวข้อง เพื่อเป้าหมายการพัฒนาไปสู่สังคมที่ไม่ทอดทิ้งใครไว้ข้างหลัง (Leaving No One Behind)
รัฐบาลไทย-ข่าวทำเนียบรัฐบาล-จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
วันเสาร์ที่ 6 มิถุนายน 2563
จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
วันนี้ (6 มิ.ย.63) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (5มิ.ย.) เวลา 15:30 น. นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ ที่ประชุมเห็นชอบแผนปฏิบัติการพัฒนาสถาบันครอบครัว พ.ศ.2563-2565มีเป้าหมายเพื่อสร้างครอบครัวให้มีความเข้มแข็ง โดยมีสี่เป้าประสงค์ ประกอบด้วย 1)สมาชิกของครอบครัวมีการเรียนรู้อย่างต่อเนื่อง มีสุขภาวะที่ดี มีคุณธรรมและจริยธรรม และสถาบันครอบครัวสามารถปรับตัวต่อการเปลี่ยนแปลงได้ 2) ครอบครัวมีหลักประกันความมั่นคงและสวัสดิการขั้นพื้นฐานทุกด้าน เช่น สุขภาพ การศึกษา รายได้ การคมนาคม เป็นต้น 3) กลไกและเครือข่ายการทํางานด้านครอบครัวทุกระดับ สามารถเชื่อมโยงและบูรณาการนโยบายการพัฒนาสถาบันครอบครัวไปสู่การปฏิบัติอย่างมีทิศทางและเป็นรูปธรรม และ 4) ครอบครัวสามารถรู้เท่าทันสื่อ และใช้สื่อเป็นเครื่องมือในการส่งเสริมการเรียนรู้และการพัฒนาครอบครัวได้อย่างมีประสิทธิภาพ ทั้งนี้ นายจุรินทร์มีความห่วงใหญ่ต่อสถานการณ์ครอบครัวไทยที่ได้รับผลกระทบจากการแพร่ระบาดของโรคติดเชื้อไวรัสโคโรนา2019 และได้ทราบว่า จากการสํารวจโดยกรมกิจการสตรีและสถาบันครอบครัว กระทรวงพัฒนาสังคมฯ จํานวน 2,069 ตัวอย่าง พบว่า ประชาชน47% ไม่มีการวางแผนชีวิต การเรียน การทํางาน และอนาคตของครอบครัว ซึ่งเรื่องนี้ ภายใต้แผนปฏิบัติการพัฒนาสถาบันครอบครัวที่ได้รับการเห็นชอบไปนั้น ได้บรรจุหลักสูตรโรงเรียนครอบครัว สาระครอบคลุมการเพิ่มทักษะการสร้างสัมพันธภาพในครอบครัว การอบรมสร้างอาชีพ/เพิ่มรายได้ และการวางแผนการเงินไว้ด้วย เพราะความรู้และทักษะในเรื่องดังกล่าวเป็นการสร้างความเข้มแข็งแก่ครอบครัวต่อการเผชิญสถานการณ์ยากลําบากที่อาจเกิดขึ้นอย่างคาดไม่ถึง นางสาวรัชดา กล่าวเพิ่มว่า แผนปฏิบัติการฯจะถูกเสนอต่อคณะรัฐมนตรีเพื่อรับทราบต่อไป และจะมีการประเมินผลการปฏิบัติการตามแผนทุกปี เพื่อติดตามความก้าวหน้าและปรับปรุงการทํางานอย่างต่อเนื่องเพราะเป็นเรื่องที่ทุกกระทรวงและภาคประชาชนมีบทบาทในการขับเคลื่อนร่วมกัน มากไปกว่านั้น นายจุรินทร์ได้ให้ความสําคัญกับบทบาทของศูนย์พัฒนาครอบครัวในชุมชน (ศพค.) ซึ่งต้องได้รับการสนับสนุนในทุกๆด้านเพื่อให้เป็นกลไกขับเคลื่อนภารกิจสร้างครอบครัวเข้มแข็งในระดับชุมชน ปัจจุบันนี้ทางกระทรวงการพัฒนาสังคมฯ มีทิศทางพัฒนาศูนย์ฯภายใต้แนวคิด “บริการครบ จบในศูนย์เดียว” ซึ่งจะเริ่มต้นในจังหวัด พิษณุโลก อุบลราชธานี ปัตตานี และสมุทรปราการ ..... สํานักโฆษก
รัฐบาลไทย-ข่าวทำเนียบรัฐบาล-รมว.สธ. ขอให้ประชาชนนำสัตว์เลี้ยงไปฉีดวัคซีนป้องกันโรคพิษสุนัขบ้าทุกปี
วันศุกร์ที่ 16 มีนาคม 2561
รมว.สธ. ขอให้ประชาชนนําสัตว์เลี้ยงไปฉีดวัคซีนป้องกันโรคพิษสุนัขบ้าทุกปี
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับข่าวคุณภาพวัคซีนป้องกันโรคพิษสุนัขบ้า ว่า ขอให้ประชาชนมั่นใจได้ว่า วัคซีนที่ใช้ในประเทศไทยทั้งในคนและในสัตว์ มีประสิทธิภาพในการสร้างภูมิคุ้มกัน
รมว.สธ. ขอให้ประชาชนนําสัตว์เลี้ยงไปฉีดวัคซีนป้องกันโรคพิษสุนัขบ้าทุกปี
วันนี้ (16 มีนาคม 2561) ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับข่าวคุณภาพวัคซีนป้องกันโรคพิษสุนัขบ้า ว่า ขอให้ประชาชนมั่นใจได้ว่า วัคซีนที่ใช้ในประเทศไทยทั้งในคนและในสัตว์ มีประสิทธิภาพในการสร้างภูมิคุ้มกันโรค และมีคุณภาพตามข้อกําหนด ผ่านการตรวจสอบทั้งจากสํานักงานคณะกรรมการอาหารและยา (อย.) และกรมวิทยาศาสตร์การแพทย์ จึงขอให้ประชาชนนําสัตว์เลี้ยง สุนัข แมวทุกตัวไปฉีดวัคซีนป้องกันโรคพิษสุนัขบ้าทุกปี และหากถูกสัตว์เลี้ยงลูกด้วยนมกัดหรือข่วน ขอให้รีบไปพบแพทย์ทันทีเพื่อรับการฉีดวัคซีน ซึ่งผู้ที่ถูกกัดจะปลอดภัยจากโรคพิษสุนัขบ้า
ด้านนายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ในปีนี้พบว่าผู้เสียชีวิตจากโรคพิษสุนัขบ้า ถูกสัตว์ที่เลี้ยงไว้กัด ข่วน และไม่ได้ไปฉีดวัคซีน ดังนั้นหากประชาชนเคยถูกสุนัข แมวกัดหรือข่วน แล้วยังไม่ได้ไปฉีดวัคซีน ขอให้ไปปรึกษาแพทย์เพื่อประเมินความจําเป็นการรับวัคซีน
ด้านนายแพทย์สุขุม กาญจนพิมาย อธิบดีกรมวิทยาศาสตร์การแพทย์ กล่าวว่า กรมวิทย์ฯ ได้รับมอบหมายจาก อย.ให้ตรวจวัคซีนป้องกันโรคพิษสุนัขบ้าสําหรับคนทุกล็อตก่อนนําออก และจากการวิจัยร่วมกันในปี 2555 – 2558 ระหว่าง 3 หน่วยงานคือกรมวิทย์ฯ อย. และกรมปศุสัตว์ มีความเห็นว่าควรมีการสุ่มตรวจวัคซีนสําหรับสัตว์ เพื่อสร้างความเชื่อมั่นแก่ประชาชนว่าวัคซีนทุกล็อตที่ออกมานั้นใช้ในประเทศมีคุณภาพ ช่วยสร้างภูมิคุ้มกันให้สัตว์ และสามารถปกป้องชีวิตคนไทยได้ หากตรวจพบว่าไม่ได้มาตรฐาน จะเรียกเก็บก็จะไม่ให้นํามาใช้อย่างเด็ดขาด
********************************** 16 มีนาคม 2561
รัฐบาลไทย-ข่าวทำเนียบรัฐบาล-มท. รับรางวัลส่งเสริมการออมยอดเยี่ยมประจำปี 2562  พร้อมส่งเสริมวินัยการออม รองรับสังคมสูงวัยอย่างมีคุณภาพ
วันศุกร์ที่ 1 พฤศจิกายน 2562
มท. รับรางวัลส่งเสริมการออมยอดเยี่ยมประจําปี 2562  พร้อมส่งเสริมวินัยการออม รองรับสังคมสูงวัยอย่างมีคุณภาพ
มท. รับรางวัลส่งเสริมการออมยอดเยี่ยมประจําปี 2562 พร้อมส่งเสริมวินัยการออม รองรับสังคมสูงวัยอย่างมีคุณภาพ
วันนี้ 31 ตุลาคม 2562ที่ห้องประชุมวายุภักษ์ 4 กระทรวงการคลังนายฉัตรชัย พรหมเลิศ ปลัดกระทรวงมหาดไทย ได้มอบให้นายบุญธรรม เลิศสุขีเกษม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่นเป็นผู้แทนเข้ารับรางวัลเกียรติยศจากดร. อุตตม สาวนายน รัฐมนตรีว่าการกระทรวงการคลังในงานมอบรางวัลส่งเสริมการออมยอดเยี่ยม ประจําปี 2562 เนื่องในวันออมแห่งชาติ โดยมีผู้ว่าราชการจังหวัดที่ได้รับมอบโล่รางวัลขับเคลื่อนกิจกรรมส่งเสริมการออมยอดเยี่ยม (ประเภทบุคคล) ด้วย จํานวน 5 รางวัล ได้แก่ นายพิพัฒน์ เอกภาพันธ์ ผู้ว่าราชการจังหวัดพิษณุโลก นายอรรถพร สิงหวิชัย ผู้ว่าราชการจังหวัดนครสวรรค์ นายประภัสสร์ มาลากาญจน์ อดีตผู้ว่าราชการจังหวัดสุรินทร์ นายสฤษดิ์ วิฑูรย์ ผู้ว่าราชการจังหวัดอุบลราชธานี และนายจารุวัฒน์ เกลี้ยงเกลา ผู้ว่าราชการจังหวัดสงขลา (อดีตผู้ว่าราชการจังหวัดสตูล)
ทั้งนี้ กระทรวงมหาดไทยเป็นแกนหลักในการสนับสนุนกองทุนการออมแห่งชาติ (กอช.) ในการลงพื้นที่เพื่อ
ขับเคลื่อนประชาสัมพันธ์ และรณรงค์ให้ประชาชนในจังหวัดต่างๆ ได้สมัครเข้าเป็นสมาชิกผ่านผู้ว่าราชการจังหวัดนายอําเภอ กํานัน ผู้ใหญ่บ้าน มาตั้งแต่เดือนมกราม 2562 ทําให้กอช. มีสมาชิกเพิ่มขึ้นจากปี2561จํานวน 1.6 ล้านคน หรือร้อยละ 263 เมื่อรวมกับสมาชิกเดิม610,683คน ทําให้ในปัจจุบัน กอช.มีสมาชิกแล้วมากกว่า 2.2 ล้านคน
กระทรวงมหาดไทยได้เล็งเห็นและมุ่งหวังให้ประชาชนมีการออม เพื่อเป็นการสร้างหลักประกันและความมั่นคงในชีวิตภายหลังการเกษียณ เพื่อให้ดํารงชีพอยู่ได้อย่างมีคุณภาพ รองรับสังคมสูงวัย.
กองสารนิเทศ สป.มท.
ครั้งที่ 183/2562
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 12 – 18 ตุลาคม 2561 พบการกระทำผิด จำนวน 532 คดี คิดเป็นเงินค่าปรับ 7.34 ล้านบาท
วันศุกร์ที่ 19 ตุลาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 12 – 18 ตุลาคม 2561 พบการกระทําผิด จํานวน 532 คดี คิดเป็นเงินค่าปรับ 7.34 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 12 - 18 ตุลาคม 2561) พบว่ามีการกระทําผิด จํานวน 532 คดี คิดเป็นเงินค่าปรับ 7.34 ล้านบาท โดยแยกเป็น - สุรา จํานวน 297 คดี คิดเป็นเงินค่าปรับ 2.62 ล้านบาท
- ยาสูบ จํานวน 124 คดี คิดเป็นเงินค่าปรับ 1.71 ล้านบาท
- ไพ่ จํานวน 24 คดี คิดเป็นเงินค่าปรับ 0.15 ล้านบาท
- น้ํามันและผลิตภัณฑ์น้ํามัน จํานวน 43 คดี คิดเป็นเงินค่าปรับ 1.23 ล้านบาท
- น้ําหอม จํานวน 1 คดี คิดเป็นเงินค่าปรับ 0.002 ล้านบาท
- รถจักรยานยนต์ จํานวน 29 คดี คิดเป็นเงินค่าปรับ จํานวน 0.51 ล้านบาท
- สินค้าอื่น ๆ จํานวน 14 คดี รวมเป็นเงินค่าปรับ 1.12 ล้านบาท
โดยมีของกลางแยกเป็นน้ําสุรา จํานวน 15,543.785 ลิตร ยาสูบ จํานวน 11,308 ซอง ไพ่ จํานวน 590 สํารับ น้ํามันและผลิตภัณฑ์น้ํามัน จํานวน 71,924.000 ลิตร รถจักรยานยนต์ จํานวน 28 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมช.เกษตรฯ เผย พื้นที่เกษตร จ.ร้อยเอ็ดเสียหายกว่า 8 แสนกว่าไร่
วันจันทร์ที่ 23 กันยายน 2562
รมช.เกษตรฯ เผย พื้นที่เกษตร จ.ร้อยเอ็ดเสียหายกว่า 8 แสนกว่าไร่
รมช.เกษตรฯ เผย พื้นที่เกษตร จ.ร้อยเอ็ดเสียหายกว่า 8 แสนกว่าไร่ ย้ํา หน่วยงานรัฐเร่งเข้าเยียวยาฟื้นฟู มั่นใจโครงการส่งเสริมอาชีพหลังน้ําลด ช่วยเกษตรกรมีรายได้
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า วันนี้ได้ลงพื้นที่ตรวจเยี่ยมและให้กําลังใจเกษตรกรผู้ประสบภัยในพื้นที่จังหวัดร้อยเอ็ด โดยเริ่มจาก หอประชุมโรงเรียนเสลภูมิพิทยาคม อ.เสลภูมิ จากนั้น เดินทางไปยังหอประชุมที่ว่าการอําเภอทุ่งเขาหลวง โดยรับฟังรายงานสถานการณ์อุทกภัยในพื้นที่ทั้งสองอําเภอ ตลอดจนพบปะเกษตรกรผู้ประสบภัยกว่ารวมกว่า 2,000 คน พร้อมมอบเสบียงสัตว์ หญ้าแห้งอัดฟ่อน จํานวน 400 ฟ่อน ถุงยังชีพสําหรับสัตว์ 400 ถุง และถุงยังชีพให้กับเกษตรกรรวม 2,000 ชุด ซึ่ง จ.ร้อยเอ็ด เป็นแหล่งผลิตข้าวหอมมะลิที่สําคัญของประเทศ จากสถานการณ์อุทกภัยที่ผ่านมา ตั้งแต่วันที่ 29 ส.ค. - 4 ก.ย. 62 มีพื้นที่ทางการเกษตรคาดว่าจะเสียหาย 870,712 ไร่ โดยในวันพรุ่งนี้ (23 ก.ย. 62) จะมีการประชุมคณะอนุกรรมการช่วยเหลือเกษตรกรผู้ประสบอุทกภัย ปี 2562 ระดับอําเภอ เพื่อดําเนินการติดตามและให้การช่วยเหลือเกษตรกรผู้ประสบภัย ต่อไป
อย่างไรก็ตาม นายกฯ ได้กําชับทุกหน่วยงานให้เร่งสํารวจความเสียหาย และเยียวยาให้เร็วที่สุด โดยเฉพาะการส่งเสริมอาชีพหลังน้ําลด ซึ่งกระทรวงเกษตรฯ เตรียมจะเสนอ ครม. ใน 3 โครงการ ดังนี้ 1. ปลูกถั่วเขียว โดยให้เมล็ดพันธุ์ 5 กก./ไร่ ประกันราคาที่ 30 บาท 2. ปลูกข้าวโพดเลี้ยงสัตว์ ให้เมล็ดพันธุ์ 3.5 กก./ไร่ คนละไม่เกิน 10 ไร่ ประกันราคาที่ 8 บาท และ 3. โครงการโคขุนสร้างรายได้ ส่งออกไปจีน เป้าหมาย 1 ล้านตัว โดยกระทรวงเกษตรฯ สนับสนุนเงินกู้รายละ 120,000 บาท ซื้อลูกโค 5 ตัวๆ ละไม่เกิน 24,000 บาท และมีน้ําหนักไม่น้อยกว่า 250 กก. ประกันวัวตัวละ 100 บาท/เดือน กําหนดระยะเวลาเลี้ยง 4 เดือน โดยเลี้ยงในคอกของตนเอง รวมถึงสนับสนุนเครื่องผสมอาหารตามสูตรของกรมปศุสัตว์ ให้กลุ่มละ 500-1,000 ตัว อีกทั้งกรมทรัพยากรน้ําบาดาลขุดเจาะวางระบบน้ําบาดาลพลังงานแสงอาทิตย์ 1 บ่อ ใช้ประโยชน์ได้ถึง 700 – 1,000 ไร่ และรัฐบาลช่วยเหลือดอกเบี้ยให้ 3% เกษตรกรออกเอง 1% และมีประกันความเสียหายหากโคเสียชีวิต ซึ่งจากการพูดคุยและสอบถามความคิดเห็นของเกษตรกรทั้งสองอําเภอนั้น เสียงส่วนใหญ่เห็นด้วยและมีความประสงค์จะเข้าร่วมโครงการดังกล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai